PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

Nr. 25849/21.04.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Scriere, Implementare și Monitorizare Proiecte și Directorul executiv al Direcției Economice formulează următorul:

**RAPORT DE SPECIALITATE**

privind aprobarea depunerii proiectului „Reabilitarea termică a blocului de locuinţe situat în Piţa Soarelui UU4, UU6, UU8, UU10”

UAT Municipiul Satu Mare a semnat contractul de finanţare pentru proiectul cu titlul „Reabilitarea termică a blocului de locuinţe situat în Piaţa Soarelui UU4, UU6, UU8, UU10” în cadrul Planului Naţional de Redresare şi Rezilienţă (PNRR), Componenta C5 Valul renovării, Axa 1 – Schema de granturi pentru eficienţă energetică şi rezilienţă în clădiri rezidenţiale multifamiliale, Operaţiunea A.3 – renovarea energetică moderată sau aprofundată a clădirilor rezidenţiale multifamiliale.

Printr-o solicitare de clarificări Ministerul Dezvoltării, Lucrărilor Publice şi Administraţiei a înştiinţat UAT Municipiul Satu Mare asupra faptului că fondurile alocate în vederea instalării staţiilor de încărcare pentru vehicule electrice au fost epuizate. Astfel, a fost necesar a se recalcula bugetul proiectului fără sumele aferente staţiilor de încărcare, rezultând suma de 13.342.643,90 lei cu TVA.

Sumele vor fi asigurate în Secţiunea de dezvoltare a bugetului local la Capitolul 70.02 “Locuinţe, servicii şi dezvoltare publică”, Titlul XII “Proiecte cu finanţare din sumele reprezentând asistenţa financiară nerambursabilă aferentă PNRR”, urmând a fi recuperate în baza cererilor de transfer întocmite de către Primăria Municipiului Satu Mare.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef serviciu

Ec. Ursu Lucia Dr. Sveda Andrea